नई दिल्ली| देश में इलेक्ट्रिक वाहनों की बढ़ावा देने के लिए सरकार पेट्रोल और डीजल कार पर थोड़ा ज्यादा टैक्स लगाने की योजना बना रही है। वित्त मंत्रालय का मानना है कि इस कदम से सरकार पर इलेक्ट्रिक वाहनों की फेम योजना को प्रोत्साहन देने का अतिरिक्त बोझ नहीं पड़ेगा। यह जानकारी वित्त मंत्रालय द्वारा फेम योजना के दूसरे चरण के लिए एक्जिक्यूटिव फाइनेंस कमेटी को भेजे एक मेमोरेंडम से मिली है।